503. slavna brdska brigada
503. slavna brdska brigada je brigada koja je za vrijeme rata u Bosni i Hercegovini bila u sastavu Petog korpusa Armije RBiH. Osnovana je 17. augusta 1992. godine kao 1. cazinska pješadijska brigada a prvo postrojavanje brigade izvršeno je na Mokrešu, u širem rejonu cazinskog naselja Pjanići. Tokom rata, usljed zasluga u odbrani Bosne i Hercegovine, brigadi je dodijeljeno kolektivno priznanje ”slavna”. Komandant brigade tokom cijelog rata bio je Muhamed Delalić. Sjedište brigade je bilo u Cazinu.